Държавен вестник, бр. 81, 2016 г., стр. 21

БРОЙ  81	
Д Ъ Р Ж А В Е Н  В Е С Т Н И К 	
СТР.  21  
Раздел II
Начален етап на експлоатация на големите 
язовирни стени и на съоръженията към тях
Чл. 21. Началният етап на експлоатация на 
големите язовирни стени и на съоръженията 
към тях започва с въвеждането им в експло-
атация и е с продължителност не по-малка 
от две години. 
Чл. 22. (1) Първите наблюдения на показа-
нията на вградени в големи язовирни стени 
елементи на КИС се извършват по време на 
строителството, а при доказана невъзможност 
за това – непосредствено след въвеждането 
им в експлоатация. 
(2) Наблюденията и измерванията на язо-
вирни стени и на съоръженията към тях в 
началния етап на експлоатация се извършват 
през интервали, по-малки спрямо тези в етапа 
на редовна експлоатация и които са посочени 
в проекта за експлоатация и в програмата за 
технически контрол. 
(3) Наблюденията върху горния и долния 
участък се извършват в съответствие с проекта 
за експлоатация.
Чл. 23. (1) За отстраняване на евентуални 
скрити дефекти се предвижда гаранционен 
срок, определен съгласно чл. 160, ал. 4 и 5 
ЗУТ и от Наредба № 2 от 2003 г. за въвежда-
не в експлоатация на строежите в Република 
България и минимални гаранционни срокове 
за изпълнени строителни и монтажни работи, 
съоръжения и строителни обекти, който не се 
обвързва с продължителността на началния 
етап на експлоатация.
(2) Непосредствено преди изтичането на 
гаранционния срок се извършва преглед на 
големите язовирни стени и на съоръженията 
към тях от комисия, назначена със заповед 
на собственика. В състава на комисията се 
включват представители на строителя и на 
оператора, в случай че има такъв.
Чл. 24. Началният етап на експлоатация 
завършва с изготвена от проектанта оценка 
на сигурността и анализ на техническото 
състояние на големите язовирни стени и съ-
оръженията към тях, съдържаща и преценка 
на възможността за преминаване в етап на 
редовна експлоатация.
Раздел III
Етап на редовна експлоатация на големите 
язовирни стени и на съоръженията към тях
Чл. 25. (1) Етапът на редовна експлоатация 
е времето между завършването на началния 
етап на експлоатация и извеждането на язо-
вирни стени и на съоръженията към тях от 
експлоатация. 
(2) Техническата експлоатация на ма-
шинното и на електрическото оборудване на 
големите язовирни стени и на съоръженията 
към тях се осъществява съгласно изисква-
нията на съответната нормативна уредба, в 
постоянна готовност за работа и в техническо 
състояние, осигуряващо проектните изисква-
ния за водоплътност, якост, деформируемост 
и устойчивост. 
(3) В етапа на редовна експлоатация се 
провежда технически контрол върху големите 
язовирни стени и съоръженията към тях, въз 
основа на който се оформя документация, 
която се съхранява в досието на обекта. 
Чл. 26. (1) Състоянието на големите язо-
вирни стени и на съоръженията към тях се 
следи по начини, указани в проекта за екс-
плоатация и в инструкциите за експлоатация. 
(2) Собствениците са длъжни да осигуряват 
безопасната работа на язовирните стени и на 
съоръженията към тях. 
Чл. 27. (1) Два пъти годишно – от 1 март 
до 30 април и от 1 септември до 30 септем-
ври, собственикът назначава комисия за 
извършване на технически преглед, в чийто 
състав задължително се включват следните 
специалисти – хидроинженер, машинен ин-
женер, електроинженер, или друга подходяща 
специалност, която извършва прегледи на 
състоянието на големите язовирни стени и на 
съоръженията към тях, на горния и на долния 
участък, както и на машинното, електрическо-
то и хидравличното оборудване на големите 
язовирни стени и на съоръженията към тях. 
(2) Назначената от собственика комисия 
прави технически преглед на наличните 
хидрав­лични машини и механизми, на ка-
чествата на маслата и съответствието им 
с изискванията, заложени в техническите 
паспорти. 
(3) По време на техническите прегледи по 
ал. 1 се извършват основен оглед и пробни 
манипулации със затворните органи – за 
установяване на техническото състояние и 
експлоатационната им готовност, от право­
способен персонал. 
(4) На съоръженията, които се намират 
постоянно под вода, периодично, най-малко 
веднъж на 5 години, се извършва оглед от 
водолази. 
(5) Резултатите от техническите прегледи 
по ал. 1 се отразяват в протоколи, които се 
подписват от всички членове на комисията. 
(6) Документите, отразяващи резултатите 
от прегледите (огледите), профилактиката и 
изпитванията, се съхраняват в досието на 
обекта и подлежат на проверка от Комисията 
за обследвания на техническото и експло-
атационното състояние на язовирните стени 
(КОТЕСЯС), назначена от областния упра-
вител по чл. 138а, ал. 3 от Закона за водите 
и от ДАМТН. 
(7) Собствениците/операторите са длъжни 
да предоставят при поискване документацията 
по ал. 6 на ДАМТН.